Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 13. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  28. 2. 2012

Prítomní:	Mgr. Kusý, Ing. Kollárik, Ing. Dubravec, Ing. Galamboš, Ing. Gašpierik, p. Szusčík, Ing. Winkler, Mgr. Mikulec, Mgr. Pfundtner, Ing. Augustinič, Mgr. Tettinger, Ing. Böhm, MUDr. Dubček (príchod o 9.20 hod.)

Rokovanie  13. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 
	
Miestna rada schválila predložený návrh programu rokovania bez pripomienok (uznesenie č. 13/01).

Miestna rada zvolila za overovateľa zápisnice a uznesení  Ing.  Stanislava Winklera (uznesenie č. 13/02).
  
Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení,  splnené  boli uznesenia a ruší sa uznesenie  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 13/03.

2.	Návrh  na  vyhlásenie  obchodnej  verejnej  súťaže na  uzatvorenie  nájomnej  zmluvy o nájme nebytových priestorov na Makovického č. 4 v Bratislave

Ing.  Tlačíková,  poverená ved. odd. vnútornej správy, správy bytov a NP uviedla, že nehnuteľnosť na Makovického č. 4, s rozlohou 514 m2, v správe MČ B-NM bola v minulosti využívaná ako kultúrne stredisko, ktoré bolo neskôr prenajaté na kancelárske účely. V r. 2010 bola konaná dražba práva nájmu, ktorej sa však nikto nezúčastnil. Nakoľko objekt  je už dlhšiu dobu prázdny a chátra, navrhla vyhlásenie obchodnej verejnej súťaže na uzatvorenie zmluvy o nájme nebytových priestorov.

1

Mgr. Kusý, starosta MČ B-NM dodal, že OVS je transparentná súťaž, podmienkou je zriadenie tichej prevádzky, ktorej činnosť nebude rušiť okolie. Stanovená bude minimálna výška nájmu bez služieb, ak v určenom časovom úseku daný nájomca opraví celý objekt. Obchodná verejná súťaž bude maximálne medializovaná, starosta požiadal poslancov MR, aby v danej veci oslovili občianske združenia, živnostníkov, podnikateľov, resp. iné právnické osoby. 
	Ing. Gašpierik navrhol pre úspešných uchádzačov zakomponovať do zmluvy o nájme podmienku, že po ukončení zmluvy nemajú nárok na vrátenie prefinancovaných investícií do objektu.

V diskusii vystúpili Mgr. Kusý a Ing. Gašpierik.

Úlohy:
1.    Pripomienky z diskusie zapracovať do návrhu predloženého do MZ dňa 17. 4. 2012.
									Z.: Ing. Tlačíková 
2.  V uzatvorenej zmluve o nájme nebytových priestorov na Makovického č. 4 zakotviť všetky podmienky prenájmu (účel nájmu, výška a doba nájmu, úhrada nájomného, vlastná réžia zabezpečenia prevádzky, investícia do opravy objektu, nenávratnosť investície, výkon stavebných úprav len so súhlasom prenajímateľa, zabezpečenie povinností v oblasti požiarnej ochrany a bezpečnosti pri práci, využitie sály mestskou časťou a pod.).
								Z.: Ing. Tlačíková
3.  V prípade uplatnenia stavebného povolenia preveriť možnosť určenia nájomcu ako stavebníka. Do nájomnej zmluvy vymedziť stavebníka  s povinnosťou, že všetky opravy, rekonštrukčné a stavebné práce  bude vykonávať len so súhlasom prenajímateľa.
								Z.: Ing. Tlačíková

	Miestna rada odporučila MZ schváliť vyhlásenie Obchodnej verejnej súťaže na uzatvorenie  zmluvy  o  nájme  nebytových  priestorov na Makovického č. 4  v  Bratislave s pripomienkou.
Miestna rada prijala uznesenie č. 13/04.

3. 	Návrh na vyhlásenie obchodnej verejnej súťaže na uzatvorenie nájomnej  zmluvy o nájme nebytových priestorov v objekte Konskej železnice na Krížnej č. 33 v Bratislave

Ing. Tlačíková uviedla, že budova Konskej železnice, ktorá sa nachádza na Krížnej č. 33, je v súčasnosti využívaná len čiastočne a to na 1. nadzemnom podlaží, kde sa nachádza sobášna sieň. Priestory na 2. a 3. nadzemnom podlaží boli v minulosti využívané na kancelárske účely. Nakoľko sú tieto priestory už dlhšiu dobu prázdne, navrhla vyhlásenie obchodnej verejnej súťaže na uzatvorenie zmluvy o nájme týchto priestorov. Celková podlahová plocha týchto priestorov je  393,34 m2. Podlahová plocha 2. nadzemného podlažia je 212,52 m2, z toho podlahová plocha kancelárií 133,62 m2; podlahová plocha 3. nadzemného podlažia je 180,82 m2, z toho podlahová plocha kancelárií 134,27 m2. Priestory na 1. nadzemnom podlaží budú v budúcnosti využívané naďalej ako sobášna sieň s prípravovňou, ďalej tam bude zriadené informačné centrum a čitáreň. 

2

Ing. Tlačíková predložila členom MR technickú správu na budovu Konskej železnice, rozpočet udržiavacích prác, výmeny okien a zameranie objektu. Predpokladané náklady vrátane klimatizácie činia sumu 313.195,72 € s DPH. 

V diskusii vystúpili  Mgr. Kusý, Ing. Augustinič, p. Szusčík, Ing. Kollárik, Ing. Gašpierik, Mgr. Pfundtner a Ing. Galamboš. 

Úlohy:
1.    Pripomienky z diskusie zapracovať do návrhu predloženého do MR dňa 27. 3. 2012.
									Z.: Ing. Tlačíková 
2.  Zdokumentovať všetky náklady, vyčísliť presne doteraz vynaložené investície na všetky nevyhnutné rekonštrukčné práce uskutočnené na objekte „Konská železnica“.		
									Z.: Ing. Tlačíková
3.  Do návrhu na vyhlásenie OVS na uzatvorenie nájomnej zmluvy o nájme nebytových priestorov v objekte Konskej železnice zadefinovať predpokladané finančné i stavebné podmienky súťaže. 					Z.: Ing. Tlačíková

4.  Návrh na vyhlásenie obchodnej verejnej súťaže na  uzatvorenie nájomnej zmluvy o nájme nebytových priestorov v objekte Konská železnica doplniť o návrh zmluvy s tým, že preinvestované finančné prostriedky budú zohľadnené voči nájmu na obdobie 5 rokov a nájom bude stanovený na dobu určitú 10 rokov.	Z.: Ing. Tlačíková

5.	V prípade uplatnenia stavebného povolenia preveriť možnosť určenia nájomcu ako stavebníka. Do nájomnej zmluvy vymedziť stavebníka  s povinnosťou, že všetky opravy, rekonštrukčné a stavebné práce  bude vykonávať len so súhlasom prenajímateľa.									Z.: Ing. Tlačíková

Miestna rada zobrala na vedomie vyhlásenie Obchodnej verejnej súťaže na uzatvorenie zmluvy o nájme nebytových  priestorov v objekte Konskej železnice na Krížnej č. 33  v  Bratislave s pripomienkami - zapracovať pripomienky do materiálu a upravený materiál predložiť na rokovanie miestnej rady dňa 27. 3. 2012.    
	Miestna rada prijala uznesenie č. 13/05.

4.	Návrh na zrušenie uznesenia Miestneho zastupiteľstva mestskej časti Bratislava-Nové Mesto č. 7/16 zo dňa 3. 11. 2011

Ing. Molnár, riad. EKO-podniku VPS vysvetlil celú genézu uvedeného návrhu. Firma LEYUAN, s.r.o. požiadala o prenájom pozemkov pod garážami, MZ návrh schválilo. Majiteľ nehnuteľnosti  na Kuchajde,  stojacej na parc. č. 15120/2  JUDr. Žákovič následne požiadal o nájom všetkých využívaných pozemkov (uznesenie MZ MČ B-NM č. 7/16, zo dňa 3. 11. 2011), no z osobných dôvodov svoju žiadosť v celom rozsahu vzal späť. Z toho dôvodu riaditeľ EKO-podniku VPS navrhol dané uznesenie zrušiť. Ďalej bude postupovať v súlade s podmienkami, ktoré má k dispozícii - na základe cenového výmeru sa skontaktuje s fi. LEYUAN, s.r.o., a navrhne im prenájom na všetko čo užívajú  s podmienkou doplatiť spätne nájomné za 3 roky. 
Zároveň informoval členov MR, že nájomcovia, ktorí majú na prenajatých pozemkoch postavené letné terasy  a nevyužívajú ich celoročne (cca 7 mesiacov), budú uhrádzať MČ polovičné nájomné.
3
Úloha:
Preveriť v MČ B-NM všetky nájomné zmluvy na letné terasy a iné objekty postavené na obecných pozemkoch, ktoré sa nevyužívajú celoročne. Na tieto zariadenia a objekty uzatvoriť nové nájomné zmluvy s tým, že nájomcovia v mesiacoch, v ktorých zariadenia nevyužívajú budú platiť 50 % z vyrubeného nájmu. 			Z.: Ing. Molnár, Mgr. Biharyová

V diskusii vystúpili Mgr. Kusý, Ing. Galamboš, JUDr. Mikulec a Ing. Kollárik.
	
Miestna rada odporučila MZ zrušiť uznesenie Miestneho zastupiteľstva  mestskej časti  Bratislava-Nové Mesto č. 7/16 zo dňa 3. 11. 2011 a splnomocnila riaditeľa EKO-podniku VPS uzatvoriť zmluvu o prenájme v súlade so schváleným cenovým výmerom s podmienkou doplatiť nájomné spätne za 3 roky.    
Miestna rada prijala uznesenie č. 13/06.

5. 	Návrh na pomenovanie ulíc v lokalite Ahoj - Briežky

Materiál predložil Ing. Kollárik, prednosta MÚ B-NM. Návrh určuje pomenovanie štyroch ulíc v lokalite Ahoj-Briežky. Predmetné komunikácie tvoria prístup k novo-postaveným rodinným domom a tiež pozemkom, na ktorých je výstavba plánovaná. V minulosti v tejto lokalite boli vybudované ulice pomenované podľa druhov vína, preto pri návrhu názvov ulíc vychádzali z ich umiestnenia (odrody hrozna) -  Pálavská, Neronetová, Merlotová, a Alibernetová. Návrhy na pomenovanie ulíc boli overované a konzultované na  Magistráte hl. m. SR Bratislavy.
	Návrh bol prerokovaný vo všetkých komisiách MZ.		

V diskusii vystúpili Mgr. Kusý, Mgr. Pfundtner, Ing. Gašpierik, JUDr. Mikulec, p. Szusčík, MUDr. Dubček a Ing. Kollárik. 

Úlohy:
1.	Do budúcej MR dňa 27. 3. 2012 predložiť nový návrh na pomenovanie ulíc v lokalite Ahoj-Briežky doplnený o zoznam už pomenovaných ulíc po víne, resp. po odrodách viniča.								Z.: Ing. Ihringová
2.	Predložiť návrh ďalších možností názvov ulíc (podľa odrôd pestovaných na Slovensku) a prekonzultovať ich  s odborníkmi z oblasti enológie.		Z.: Ing. Ihringová   

Miestna rada stiahla z rokovania návrh na pomenovanie ulíc v lokalite „Ahoj - Briežky“ názvami Pálavská, Neronetová, Merlotová, Alibernetová s pripomienkami - spracovať zoznam ulíc mestskej časti už pomenovaných po víne a spracovať zoznam ďalších možností pomenovania ulíc  po víne.   
Miestna rada prijala uznesenie č. 13/07.

6. 	Návrh na premenovanie časti ulice Horská na ulicu „Lipovinová“

Materiál predložil Ing. Kollárik, prednosta MÚ B-NM. Ide o premenovanie časti Horskej ulice v lokalite Roličky-Briežky v úseku od Sliačskej ulice po Otonelskú ulicu. Horská ulica je komunikácia III. triedy v celkovej dĺžke 3.156 m. V súčasnosti sa Horská ulica  nachádza  v  dvoch lokalitách - 1. časť v lokalite Ahoj-Briežky, druhá v lokalite Slanec, nie  je  fyzicky prepojená, pretože prechádza cez vinohradnícke pozemky. Premenovanie časti 

4

ulice Horská na ul. Lipovinová je v úseku Sliačska - Otonelská, čím by bolo v súčasnosti dotknutých 13 rodinných domov, v ktorých je spolu prihlásených na trvalý pobyt 27 obyvateľov. Návrh na premenovanie ulice bol overovaný a konzultovaný na Magistráte hl. m. SR Bratislavy. Nový názov Lipovinová vychádza z odrody hrozna „Lipovina“.
Návrh bol prerokovaný vo všetkých komisiách MZ.		

Ing. Winkler oboznámil členov MR, že obyvatelia dotknutej lokality sú oboznámení s premenovaním časti ulice Horská a súhlasia, navrhol však postupovať obdobne - predložiť do MR nový návrh ako v prípade pomenovania ulíc v lokalite Ahoj-Briežky.

V diskusii vystúpili MUDr. Dubček, Ing. Kollárik, Ing. Winkler a Mgr. Kusý.

Úlohy:
1.	Do budúcej MR dňa 27. 3. 2012 predložiť nový návrh na premenovanie časti ulice Horská doplnený o zoznam už pomenovaných ulíc po víne, resp. po odrodách viniča.										     	Z.: Ing. Ihringová
2.	Predložiť návrh ďalších možností názvov ulíc (podľa odrôd pestovaných na Slovensku) a prekonzultovať  ich s odborníkmi z oblasti enológie.		Z.: Ing. Ihringová   

3.  Oboznámiť občanov s trvalým pobytom v danej lokalite o možnosti výberu názvu ulice z nového zoznamu daných možností.				Z.: Ing. Ihringová

Miestna rada stiahla z rokovania návrh na premenovanie časti ulice Horská v úseku Sliačska - Otonelská na ulicu „Lipovinová“ s pripomienkami: spracovať zoznam ulíc mestskej časti pomenovaných po víne; spracovať zoznam možností pomenovania ulíc po víne a oboznámiť občanov s trvalým pobytom v danej lokalite o možnosti výberu názvu ulice zo zoznamu možností.
Miestna rada prijala uznesenie č. 13/08.

7. 	Správa o spôsobe vydávania a distribúcie časopisu obyvateľov mestskej časti Bratislava-Nové Mesto Hlas Nového Mesta v roku 2012 a čerpaní finančných prostriedkov v roku 2011

Spracovateľom materiálu bola Ing. Škutková, podpredsedníčka redakčnej rady Hlasu Nové Mesto, správa bola predložená na rokovanie miestnej rady v súlade s Vecným plánom zasadnutí MR a MZ na rok 2012. Návrh bol prerokovaný vo všetkých komisiách MZ.		
V diskusii vystúpil Ing. Galamboš.

Úloha:
Nákladovú položku v sume 9.929,60 € za distribúciu časopisu HNM zahrnúť do súhrnných ročných nákladov roku 2011.						Z.: Ing. Škutková
	
	Miestna rada zobrala na vedomie správu o spôsobe vydávania a distribúcie časopisu obyvateľov mestskej časti Bratislava- Nové Mesto „Hlas Nového Mesta“ v roku 2012 a čerpaní finančných prostriedkov v roku 2011 bez pripomienok.   
Miestna rada prijala uznesenie č. 13/09.
5

8. 	Správa o činnosti Televízie Nové Mesto  Bratislava za rok 2011 

Mgr. Tettinger, hovorca MČ B-NM uviedol, že podklady  uvedenej správy o činnosti TV Nové Mesto za r. 2011 vypracovali zástupcovia samotnej televízie, pričom niektoré údaje nie sú aktuálne a nie je možné ich overiť. TV NM vysiela od septembra 1996 nepretržite 15  rokov.  Vysielanie  má  spravodajsko-publicistický charakter.  Televíziu  je možné naladiť prostredníctvom káblových rozvodov UPC na väčšine územia MČ B-NM, vysielanie technicky zabezpečuje spoločnosť Omega Plus, s.r.o., ktorá má na vysielanie licenciu. Nakoľko je UPC šíriteľom signálu, nie je možné vyčísliť sledovanosť obyvateľov MČ. 
 
Starosta MČ doplnil, že príspevok MČ na prevádzku TV NM vo výške 149.373 € je vysoká položka, v súčasnosti TV nie je ochotná znížiť finančné zhodnotenie reportáží a ak nepríde k dohode, MČ bude musieť pristúpiť k alternatívnemu riešeniu. 

V diskusii vystúpili Ing. Augustinič, Mgr. Kusý, Ing. Gašpierik a Mgr. Tettinger.

Ing. Augustinič  navrhla využívať bratislavskú regionálnu televíziu „TV  Bratislava“, kde by MČ B-NM mala vlastný priestor. K uvedenému návrhu vyjadril súhlas aj Ing. Gašpierik, navrhol  prípadne osloviť aj iné konkurenčné TV a vynaložené zdroje využiť efektívnejšie.

Úloha:
Uskutočniť rokovania so spoločnosťou Omega Plus, s.r.o., ako i ďalšími regionálnymi televíziami (TV Bratislava, Západoslovenská TV), informovať MR o priebehu rokovaní a do miestnej rady dňa 22. 5. 2012 pripraviť správu o návrhu riešení  TV NM. 
								Z.: Mgr. Tettinger

	Miestna rada zobrala na vedomie správu o činnosti Televízie Nové Mesto Bratislava za rok 2011 s pripomienkou.
Miestna rada prijala uznesenie č. 13/10.

9. 	Návrh organizácie vystúpení jednotlivých poslancov Miestneho zastupiteľstva mestskej časti Bratislava-Nové Mesto v Televízii Nové Mesto Bratislava na rok 2012 

Mgr. Pfundtner, tajomníčka MR uviedla, že návrh obsahuje organizáciu vystúpení jednotlivých  poslancov MZ v TV NM. Návrh bol prerokovaný vo všetkých komisiách MZ MČ B-NM.

Miestna rada odporučila MZ schváliť návrh organizácie vystúpení jednotlivých poslancov Miestneho zastupiteľstva mestskej časti Bratislava-Nové Mesto v Televízii Nové Mesto Bratislava na rok 2012 bez pripomienok.   
Miestna rada prijala uznesenie č. 13/11.

6
10. 	Návrh Všeobecne záväzného nariadenia mestskej časti Bratislava-Nové Mesto o nájme bytov

Mgr. Biharyová, poverená ved. odd. podnikateľského, právneho a  správy majetku uviedla, že cieľom návrhu VZN je zefektívniť nakladanie s obecnými bytmi, stanovenie  prísnejších podmienok a postupu pri prenájmoch. Podľa VZN sa zavedie zoznam žiadateľov o obecný byt; žiadateľ je povinný najmenej raz za tri roky od podania žiadosti aktualizovať svoju žiadosť; doplniť ju o príjem žiadateľa; upravuje sa doba nájmu, pričom obecný byt sa prenajíma na dobu určitú, ktorá neprevýši 3 roky a osobitne sa upravuje režim služobných bytov. Mgr. Biharyová podrobne oboznámila členov MR s pripomienkami vznesenými na právnej skupine a v komisiách MZ. 

Komisia finančná, pre správu a nakladanie s majetkom MČ zobrala materiál na vedomie s pripomienkou: v prílohe „Vyhlásenie ...“ v bode 4 žiadať o Výpis z registra trestov a preukázanie platobnej schopnosti. 

Mgr. Kusý konštatoval, že z hľadiska celkovej plochy obecných bytov na Bojnickej ulici (byty garsónového typu) je zakázaná držba psa a porušenie tohto zákazu zakladá právo mestskej  časti  na  vypovedanie  zmluvy. No napriek tomu nájomcovia vlastnia v bytoch psov  a MČ bude musieť hľadať spôsob, ako sa legálne zbaví tohto problému. Ak bude určený termín striktného zákazu  je možné, že časť nájomcov psov niekde vypustí.  Z toho dôvodu starosta MČ požiadal Ing. Svetlovského, ved. odd. verejného poriadku o súčinnosť v tejto problematike - uskutočniť šetrenie a spracovať súpis počtu psov na Bojnickej ulici; rokovať s organizáciami pre ochranu zvierat na umiestnenie psov do útulkov. Zároveň starosta upozornil, že tých psov, ktoré boli legálne prihlásené pre 3 rokmi si majitelia môžu nechať.

V diskusii vystúpili Mgr. Kusý, JUDr. Mikulec, MUDr. Dubček, Ing. Böhm, Ing. Kollárik, Ing. Galamboš  a  Ing. Gašpierik.

Úlohy:
1.	V prípade predkladania VZN alebo iných právnych noriem, do MR a MZ predložiť pôvodný aj nový návrh s vyznačenými zmenami  tučným písmom.
Z.: spracovatelia  materiálov
2.  Do MR dňa 27. 3. 2012 predložiť upravený návrh VZN MČ B-NM o nájme bytov so zapracovanými pripomienkami členov MR, právnej skupiny a  komisií MZ.
									Z.: Mgr. Biharyová
3.  Do MR dňa 27. 3. 2012 spracovať presný zoznam počtu držaných psov v obecných bytoch na Bojnickej č. 19, 21, 23 a 25. 				Z.: Ing. Svetlovský
4.  Do MR dňa 27. 3. 2012 predložiť návrh na riešenie a odstránenie problému držby psov v obecných bytoch na Bojnickej č. 19, 21, 23 a 25 prekonzultovaný s organizáciou „Sloboda zvierat“, resp. útulkami pre zvieratá a ochranármi zvierat. 	
Z.: Ing. Svetlovský
5.  Preveriť evidenciu psov na MÚ B-NM a úhradu dane za psov chovaných v obecných bytoch na Bojnickej ulici.				Z.: RNDr. Ondrová

	Miestna rada stiahla z rokovania návrh Všeobecne záväzného nariadenia mestskej časti Bratislava-Nové Mesto o nájme bytov  s pripomienkami: zapracovať pripomienky do materiálu a predložiť návrh na rokovanie miestnej rady dňa 27. 3. 2012.   
Miestna rada prijala uznesenie č. 13/12.
7
11. 	Návrh na odpredaj  pozemkov  registra  „C“,  KN  parc.  č. 12780/231 - zastavané  plochy a nádvoria o výmere 201 m2 a parc. č. 12780/250 - zastavané plochy a nádvoria o výmere 155 m2 a parc. č. 12780/252 - zastavané plochy a nádvoria o výmere 197 m2 zapísané na LV č. 5510 v k. ú. Nové Mesto pre Športový klub Tesla, a.s., so sídlom Hattalova č. 12/A, 831 03 Bratislava, zapísaný v Obchodnom registri Okresného súdu Bratislava I, Oddiel: Sa, Vložka číslo: 4398/B

Mgr. Biharyová uviedla, že Športový klub Tesla, a.s. so sídlom Hattalova č. 12/A, požiadala o odkúpenie nehnuteľností parc. č. 12780/231, o výmere 201 m2; parc. č. 12780/250 o výmere 155 m2  a  parc. č. 12780/252  o  výmere 197 m2.  Na  predmetných  pozemkoch   sa 
nachádza stavba so súp. č. 12373 vo vlastníctve žiadateľa a tenisové kurty. V súčasnej dobe je režim využívania týchto pozemkov upravený nájomnou zmluvou, výška ročného nájmu predstavuje sumu 6,64 €/m2/rok. Podľa znaleckého posudku všeobecná hodnota predmetných pozemkov predstavuje sumu 81.900,00 €. Návrh bol prerokovaný v komisii finančnej, pre správu a nakladanie s majetkom MČ a v komisii ÚP, urbanizmu a výstavby.

V diskusii vystúpili Ing. Galamboš, Mgr. Kusý, Ing. Gašpierik a p. Szusčík.
Úloha:
Návrh  predložený do MZ MČ B-NM doplniť o územno-plánovaciu informáciu.
							Z.: Mgr. Biharyová, Ing. arch. Kocka 

	Miestna rada odporučila MZ schváliť predaj pozemkov registra „C“ KN parcely č. 12780/231 - zastavané plochy a nádvoria o výmere 201 m2 a parcely č. 12780/250 - zastavané plochy a nádvoria o výmere 155 m2 a parcely č. 12780/252 - zastavané plochy a nádvoria o výmere 197 m2  zapísané na LV č. 5510 v k. ú. Nové Mesto pre Športový klub Tesla, a.s. so sídlom Hattalova č. 12/A, 831 03 Bratislava, zapísaný v Obchodnom registri Okresného súdu Bratislava I, Oddiel: Sa, Vložka číslo: 4398/B, za cenu znaleckého posudku č. 263/2011 zo dňa 12. 12. 2011 vyhotoveného  Ing. Petrom Vinklerom, v súlade s ustanovením § 9a, ods. 8, písm. b), zákona č. 138/1991 Zb. o majetku obcí v znení neskorších predpisov, a to za kúpnu cenu celkovo 81.900 € za podmienky, že kúpna zmluva bude kupujúcimi podpísaná v lehote 60 dní od schválenia uznesenia v miestnom zastupiteľstve a kúpna cena bude uhradená v lehote 30 dní odo dňa podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť - s pripomienkou doplniť územno-plánovaciu informáciu.
Miestna rada prijala uznesenie č. 13/13.

12. 	Návrh uznesenia k prenájmom pozemkov zastavaných stavbami garáží vo vlastníctve tretích osôb

Mgr. Biharyová uviedla, že tento návrh si kladie za cieľ efektívne pristupovať k zmene vlastníka stavby garáže na pozemku v správe, resp. vo vlastníctve mestskej časti. V súčasnej dobe MČ B-NM spravuje 504 pozemkov, na ktorých sa nachádzajú stavby garáži vo vlastníctve fyzických i právnických osôb. Vzťahuje sa to na pozemky pod garážami, tieto materiály nemusia byť prerokované v MR a MZ, ale pri zmene vlastníka stavby garáži (predaj alebo darovanie) sa musí pristúpiť k uzavretiu nájomnej zmluvy s novým vlastníkom stavby garáže a v prípade schválenia tohto uznesenia nájomné zmluvy môže podpisovať starosta MČ. Výška nájomného bola MZ MČ B-NM schválená v sume 3 €/m2/rok, uznesením č. 8/14 zo dňa 13. 12. 2011. 

8

	Návrh bol prerokovaný v komisii finančnej, pre správu a nakladanie s majetkom MČ a v komisii ÚP, urbanizmu a výstavby.

Miestna rada odporučila MZ schváliť uznesenie o prenájme pozemkov zastavaných stavbami garáži vo vlastníctve tretích osôb v  k.ú. Nové Mesto lokalita Bartoškova, Budyšínska, Šancová, Varšavská, Tetmayerova, Za kasárňou, Pluhová, Halašova, Riazanská, Robotnícka, Sreznievskeho, Gavlovičova, Semianova a v k. ú. Vinohrady lokalita Opavská, Hlavná, Sudová, Jelšová, Ambrova, Vidlicová, Guothova  za cenu v súlade s uznesením č. 8/14 v súlade s ustanovením § 9a, ods. 9 písm. c), zákona č. 138/1991 Zb. o majetku obcí v znení neskorších predpisov ako prípady hodné osobitného zreteľa  bez  pripomienok.   
Miestna rada prijala uznesenie č. 13/14.

13. 	Návrh na schválenie prípadu osobitného zreteľa týkajúceho sa prenájmu časti pozemku registra „C“ KN parc. č. 12780/1 – zastavané plochy o výmere 2000 m2 a pozemky registra „C“ KN parc. č. 12780/76 až 100 – zastavané plochy a nádvoria všetky o výmere 18 m2  a parc. č. 12780/213 o výmere 18 m2 zapísaných na LV č. 5510 v k. ú. Nové Mesto pre spoločnosť FESTAP, s.r.o., so sídlom Hattalova č. 2, 831 03 Bratislava, zapísaný v Obchodnom registri Okresného súdu Bratislava I, Oddiel: Sro, Vložka číslo: 12167/B

	Mgr. Kusý konštatoval, že návrh bol prerokovaný v komisii finančnej, pre správu a nakladanie s majetkom MČ a v komisii ÚP, urbanizmu a výstavby, ktoré vo svojom stanovisku návrh neschválili. Ide o pozemok v lokalite Zátišie (garáže), ktorého sa MČ chce zbaviť, nakoľko je sústavne zanášaná odpadom. Žiadateľ fi. FESTAP, s.r.o., chce zabezpečiť čistotu dotknutého priestoru na svoje náklady, jeho oplotenie, aby sa v čo najväčšej miere zabránilo vnášaniu odpadu bezdomovcami. Tento stav trvá roky, po vyčistení sa situácia opakuje. Zámer je vyčistiť územie, pozemok ohradiť a strážiť strážnou službou. Nájomná zmluva bude uzatvorená na cca 12 - 15 mesiacov,  za nájomné 1 €/rok. Ďalšou alternatívou by bol návrh na vyhlásenie obchodnej verejnej súťaže.

V diskusii vystúpili Mgr. Kusý, JUDr. Mikulec, Ing. Augustinič, Ing. Kollárik, Ing. Dubravec,  Ing. Gašpierik  a  MUDr. Dubček. 

Úloha:
1.  Osloviť všetky firmy, ktoré pôsobia v území Zátišie, vrátane fi. FESTAP, s.r.o., navrhnúť im stráženie uvedených pozemkov bez vyrubeného nájmu a prípadne i vyčistenie pozemkov. 					Z.: Ing. Svetlovský
2.   Závery z rokovaní s firmami predložiť na rokovanie MR dňa 27. 3. 2012.
								Z.: Mgr. Biharyová, Ing. Svetlovský

	Miestna rada stiahla z rokovania prenájom časti pozemku registra „C“ KN parc. č. 12780/1 - zastavané plochy a nádvoria vo výmere 30.606 m2, z ktorého sa prenajíma časť o výmere 1.532 m2 a pozemkov registra „C“ KN s pripomienkami: osloviť všetky firmy susediace s priľahlými pozemkami a závery zo spoločného stretnutia predložiť na rokovanie MR dňa 27. 3. 2012. 
Miestna rada prijala uznesenie č. 13/15.

9
14. 	Návrh na schválenie prípadu osobitného zreteľa týkajúceho sa prenájmu  kancelárskeho priestoru č. 305 na 3. poschodí v budove Miestneho úradu Bratislava-Nové Mesto  na Junáckej  č. 1, v Bratislave pre Dobrovoľný hasičský zbor Bratislava-Nové Mesto, IČO:00 177 474 0102, Kutuzovova č. 17, 831 03  Bratislava

Mgr.  Kusý  uviedol, že listom zo dňa 5. 1.2012 požiadal Dobrovoľný hasičský zbor B-NM o prenájom priestoru v budove MÚ B-NM za účelom zabezpečenia činnosti DHZ. DHZ pôsobí v dlhodobo v MČ B-NM, vykonáva prevenciu, zabezpečuje kultúrne a spoločenské podujatia podľa požiadaviek MČ B-NM. Prenájom je navrhovaný za symbolické 1 € ročne. 

	Miestna rada odporučila MZ schváliť prenájom kancelárskeho priestoru č. 305 na 3. poschodí o výmere podlahovej plochy 16,57 m2, nachádzajúceho sa v budove Miestneho úradu mestskej časti Bratislava-Nové Mesto na Junáckej č. 1 v Bratislave, so súp. č. 3216 postavenej na pozemku registra „C“ KN č. 15123/11 a zapísanej na LV č. 5750 v  k. ú. Nové Mesto pre Dobrovoľný hasičský zbor Bratislava-Nové Mesto, IČO: 00 177 474 0102, Kutuzovova č. 17, 831 03  Bratislava ako prípad hodný osobitného zreteľa podľa ust. § 9a, ods. 9, písm. c), zákona č. 138/1991 Zb. o majetku obcí v znení neskorších predpisov na dobu určitú, odo dňa účinnosti zmluvy na 1 rok, za nájomné 1 €/rok bez pripomienok.
Miestna rada prijala uznesenie č. 13/16.

15. 	Návrh na vytvorenie obchodnej spoločnosti 

Mgr.  Kusý  informoval členov MR o činnosti komisie zriadenej miestnou radou  na transformáciu EKO-podniku VPS. Na svojich rokovaniach komisia v prvej etape dospela k potrebe transformovať časť činností na podnikateľské činnosti v rámci transformácie z rozpočtovej na príspevkovú organizáciu. Odporučený dátum transformácie je stanovený k 1. 7. 2012. Na nasledujúcej MR sa prerokuje štatút, náplne činností organizácie a v ďalšom kroku bude následne navrhnutá správna rada, vedenie, personálne zloženie a  riešené ďalšie otázky. 

Úloha:
Na budúcu MR dňa 27. 3. 2012 predložiť návrh zmeny EKO-podniku VPS z rozpočtovej organizácie na príspevkovú  - zriaďovaciu  listinu, štatút,  predmet náplne činnosti a návrh rozpočtu. 					Z.: Ing. Molnár, Ing. Kollárik, RNDr. Ondrová

	Miestna rada zobrala na vedomie informáciu o založení obchodnej spoločnosti.
Miestna rada prijala uznesenie č. 13/17.

Rôzne:

	Mgr. Kusý, starosta MČ B-NM informoval členov MR, o pripomienkovom konaní v súvislosti so „Stratégiou dopravnej politiky parkovania hl. m. SR Bratislavy“. Najväčším problémom je financovanie tohto systému. MČ B-NM vyčlenila ako prioritu oblasť Kramárov, Račianskeho mýta až  k Bielemu krížu a Trnavského mýta  až k Tomášikovej ulici. V ďalšej fáze MČ vyberie firmu, ktorá spracuje všetky podklady, navrhne dopravné značenie na miestnych komunikáciách a parkovacích stojiskách. Odborníci v danej problematike garantujú návratnosť investície do dvoch rokov. 
10
P. Červenková, ved. odd. organizačného a EO informovala o priebehu príprav volieb do NR SR, ktoré sa uskutočnia 10. marca 2012.  MČ B-NM má zriadených 44 okrskových volebných komisií, 373 členov, komisie sú 7 – 10 členné, uskutočnilo sa školenie predsedov, podpredsedov a zapisovateľov OVK, takisto vodičov, 5 zariadení zabezpečuje stravovanie, podpisujú sa dohody s pracovníkmi zodpovednými za úpravu priestorov vo volebných miestnostiach. Vedúca odd. informovala o úlohách v súvislosti s voľbami pre školy na aktíve riaditeľov ZŠ. Následné školenie Štatistického úradu SR k elektronickému spracovaniu zápisnice sa uskutoční dňa 6. 2. 2012.   

Ing. Gašpierik tlmočil požiadavku riaditeľa súkromného gymnázia na Českej ul. - na budove vymeniť staré okná za plastové.  Nakoľko ide o objekt v správe MČ B-NM, požiadal o ústretovosť  a navrhol požiadavku riešiť. 

	Mgr. Kusý informoval, že dňa 29. 2. 2012 MČ B-NM preberie objekt materskej školy Pionierska č. 12. V prípade, že nepríde k dohode s nájomcom, riešenie bude obchodná verejná súťaž. 

Úloha:
Na budúcu MR 27. 3. 2012 pripraviť správu k objasneniu aktuálneho stavu vo vydaní stavebného povolenia na stavbu Jedenástej ulice. 			Z.: Ing. Ihringová

V súvislosti s odpredajom pozemkov pre Športový klub Tesla, a.s., so sídlom na Hattalovej ul., členovia MR na návrh starostu MČ po zasadnutí uskutočnili miestnu obhliadku.

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
 Ing. Stanislav  Winkler
overovateľ

Bratislava 5. 3. 2012
Zapísala: Anna  Zachová

11